smcproject/ml-wiki-sentences huggingface dataset:
റഷ്യയിലെ ക്രാസ്‌നോഡർ ക്രായിയിൽ സ്ഥിതിചെയ്യുന്ന ഒരു ഉപദ്വീപാണ് തമൻ ഉപദ്വീപ് - Taman Peninsula (Russian: Тама́нский полуо́стров, Tamanskiy poluostrov).
തമൻ ഉപദ്വീപിന്റെ അതിർത്തികൾ, വടക്ക് അസോവ് കടലും പടിഞ്ഞാറ് കെർഷ് കടലിടുക്കും തെക്ക് ഭാഗത്ത് കരിങ്കടലുമാണ്.
തമൻ ഉപദ്വീപിന്റെ മാപ്,1870, മധ്യത്തിൽ കാണുന്നത് തെംറിയുക് ഉൾക്കടൽ, അടിയിൽ ഇടത്ത് തമൻ ഉൾക്കടൽ
കഴിഞ്ഞ രണ്ട് സഹസ്രാബ്ദങ്ങളായി ഒരു കൂട്ടം ചെറു ദ്വീപുകൾ ക്രമാനുഗതമായി ഇന്നത്തെ ഉപദ്വീപായി മാറുകയായിരുന്നു.
ഗ്രീക്ക് ഭാഷയായ പോന്റിക് ഗ്രീക്ക് സംസാരിക്കുന്ന ഹെർമോനസ്സ, ഫനഗോറിയ എന്നീ പുരാതന ഗ്രീക്ക് നഗരങ്ങൾ തമൻ ഉപദ്വീപിൽ നിലനിന്നിരുന്നു.
അവ പിന്നീട് ട്മുതരകൻ(Tmutarakan) എന്ന നഗരമായി.
പുരാതന കാലത്ത് അസോവ കടൽ തീരത്ത് വസിച്ചിരുന്ന മയിയോത്തിയൻ ജനങ്ങളും കരിങ്കടൽ തീരത്ത് വസിച്ചിരുന്ന സിന്ധി ജനങ്ങളും ഇവിടെ വസിച്ചിരുന്നു.
ക്ലാസിക്കൽ കാലത്ത് ഈ പ്രദേശം ബോസ്ഫറൻ കിങ്ഡത്തിന്റെ ഭാഗമായി.
അക്കാലത്ത് സർമാത്തിയൻസ്, ഗ്രീക്കുകാർ, അനറ്റോലിയൻ എന്നിവർ കരിങ്കടലിന്റെ തീരത്തുള്ള പോന്റുസ് പ്രവിശ്യയിൽ നിന്ന് കുടിയേറി.
ജൂത കുടിയേറ്റവുമുണ്ടായി.
നാലാം നൂറ്റാണ്ടിൽ തമൻ ഉപദ്വീപ് ഹൂണൻമാരുടെ നിയന്ത്രണത്തിലായി,വോൾഗ നദിയുടെ കിഴക്കുഭാഗത്ത് അധിവസിച്ചിരുന്ന നാടോടി ജനതയാണ് ഹൂണന്മാർ .
ഇതിന് ശേഷം തമൻ ഉപദ്വീപിന്റെ ആസ്ഥാനം ഗ്രേറ്റ് ബൾഗേറിയയായിരുന്നു.
ഏഴാം നുറ്റാണ്ടിന്റെ മധ്യത്തിൽ തുർക്കി ജനതയായ കസാർസുകളുടെ കസാറിയ കിംഗ്ഡത്തിന് കീഴിലായി.
ഏകദേശം 969ൽ കസർ ഭരണം തകർന്നതോടെ ഡേവിഡ് എന്ന പേരുള്ള ഒരു ഭരണാധികാരിക്ക് കീഴിൽ കസർ യഹൂദ തുടർച്ചയി ഭരണകൂടം രൂപീകൃതമായി.
980കളിൽ അവസാനത്തിൽ യൂറോപ്യൻ ഗോത്ര ഭരണാധികാരികളായ കീവൻ റൂസിന്റെ അധീനതയിലായി.
ഏകദേശം 1100 റഷ്യൻ  രാജഭരണ പ്രവിശ്യയായ ത്മുതരകൻ ഭരണവും അവസാനിച്ചു.
1239 ദ്വീപ് മംഗോളിയർ പിടിച്ചെടുത്തു.
1419ൽ ഇറ്റലിയിലെ ജെനോവ പ്രവിശ്യയുടെയും 1419ൽ ക്രീമിയയിലെ ഗസാറിയയുടെ ഭാഗമായി.
പതിനഞ്ചാം നൂറ്റാണ്ടിൽ
പതിനഞ്ചാം നൂറ്റാണ്ടിലെ ഏറിയ കാലവും തമൻ ഉപദ്വീപ് ഭരിച്ചത് ജിനോയിസ് ജ്യു സിമിയോൺ ഡി ഗുയിസോൾഫി സ്ഥാപിച്ച ഗുയിസോൾഫി കുടുംബമാണ്.
ജൂത കോൺസുൽ, കമ്മീഷണർമാർ, പ്രഭുക്കൻമാർ എന്നിവരാണ് ഈ ഉപദ്വീപിന്റെ ഭരണം നടത്തിയത്.
ഇക്കാലയളവിൽ തെക്കൻ റഷ്യയിൽ മുഴുവൻ ജൂതായിസം നിലനിന്നിരുന്നു.
വെങ്കല മഴു,തമൻ ഉപദ്വീപിൽ ബിസി ആറാം നുറ്റാണ്ടിൽ ഉപയോഗിച്ചതെന്ന് കരുതപ്പെടുന്നത് ഓട്ടോമൻ കാലഘട്ടത്തിൽ
ഓട്ടോമൻ സാമ്രാജ്യത്തിന് കീഴിലുണ്ടായിരുന്ന ക്രിമിയൻ ഖനാതെ പ്രഭുക്കൾ 1483ൽ തമൻ ഉപദ്വീപ് പിടിച്ചെടുത്തു.
1791 -1783 കാലയളവിൽ ഓട്ടോമൻ സാമ്രാജ്യത്തിന് കീഴിലായിരുന്നുവെന്നും അഭിപ്രായമുണ്ട്.
1787-1792 കാലഘട്ടത്തിൽ റഷ്യ-തുർക്കി യുദ്ധം നടന്നകാലയളവിൽ ഉപദ്വീപിന്റെ നിയന്ത്രണം റഷ്യൻ സാമ്രാജ്യം കൈമാറുകയായിരുന്നുവെന്നാണ് കരുതപ്പെടുന്നത്.
1792ൽ തമൻ ഉപദ്വീപിന്റെ റഷ്യൻ നിയന്ത്രണം ഓട്ടോമൻ സാമ്രാജ്യത്തിന് കൈമാറി.
ഒടുവിൽ 1828ൽ ഇത് റഷ്യക്ക് തിരിച്ച് ലഭിച്ചു.
ഓട്ടോമൻ ഭരണകാലത്തെ കഫ്ഫ പ്രവിശ്യയിലെ ഒരു ജില്ലയായിരുന്നു ഇതെന്നും ഇത് പിന്നീട് 1784ൽ റഷ്യയ്ക്ക് കൈമാറിയെന്നും അഭിപ്രായമുണ്ട്.
കഴിഞ്ഞ കുറെ നൂറ്റാണ്ടായി, തമൻ ഉപദ്വീപിലെ ജനസംഖ്യ വളരെ വിരളമായിരുന്നു.
തമൻ ഉപദ്വീപിലെ ഏറ്റവും വലിയ ജനവാസ കേന്ദ്രം കൊസ്സക് പട്ടണമാണ്.
രണ്ടാമത്തെ നഗരം തുറമുഖ പട്ടണമായ തെംറിയുക് ആണ്.
മീഖായീൽ ലെർമോൺടോവ് തന്റെ നോവലായ എ ഹീറോ ഓഫ് അവർ ടൈമി ൽ ഈ നഗരത്തെ അവമതിക്കുന്ന രൂപത്തിൽ വിവരിക്കുന്നുണ്ട്.
തമൻ ഗ്രാമത്തിൽ രൂപപ്പെട്ട ഒരു സാധരണം ചെളി അഗ്നിപർവ്വതം
തമൻ ഉപദ്വീപിൽ പ്രകൃതിവാതകം , പെട്രോളിയം എന്നീ നിക്ഷേപങ്ങളും ചെറിയ ചെളി അഗ്നിപർവ്വതങ്ങലും അടങ്ങിയിട്ടുണ്ട്.
നാസി ജർമ്മനിയുടെ സായുധ സൈന്യമായുരുന്ന വെഹ്‌റ്മാഗ്റ്റ് 1942 തമൻ ഉപദ്വീപിൽ അധിനിവേശം നടത്തിയിരുന്നു.
1943ൽ സോവിയറ്റ് ചെമ്പട ഇത് തിരിച്ചുപിടിച്ചതായും പറയപ്പെടുന്നു.
തയാമിൻ ഇംഗ്ലീഷ് വിലാസം https://ml.wikipedia.org/wiki/Thiamine
പച്ചക്കറികളിലും മാംസത്തിലും അടങ്ങിയിരിക്കുന്ന ജലത്തിൽ ലയിക്കുന്ന തരം ജീവക (പ്രോട്ടീൻ)മാണ്‌ തയാമിൻ - (Thiamine).
സാധാരണയായി ബി-കോപ്ലക്സ് വിറ്റാമിനുകൾ എന്ന വിഭാഗത്തിലെ ഉൾപ്പെടുന്നതാണെങ്കിലും ഇതേ വിഭാഗത്തിലെ മറ്റ് വൈറ്റമിനുകളുമായി രാസപരമായ സാദൃശ്യമൊന്നുമില്ല.
കരളാണ്‌ ഏറ്റവും നല്ല തയാമിൻ സ്രോതസ്സ്.
തയാമിന്റെ അഭാവം മൂലം മനുഷ്യർക്കുണ്ടാകുന്ന രോഗമാണ്‌ ബെറിബെറി - (beriberi).
അതിനാൾ തയാമിനെ ആന്റി ബെറിബെറി ഘടകം എന്നു പറയുന്നു.
തയാമിന്റെ പഴയ പേരാണ്‌ അന്യൂറിൻ - (aneurine).
അവലംബം ↑ പഠിപ്പുര സപ്ലിമെന്റ്, മലയാള മനോരമ ദിനപത്രം.
2010 ജനുവരി 20.
പുറം 14 B ജീവകങ്ങൾ‎
തമ്പ് (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Thampu
1978-ൽ പുറത്തിറങ്ങിയ ഒരു മലയാളചലച്ചിത്രമാണ് തമ്പ് .
പുരസ്കാരങ്ങൾ ഏറെ വാരിക്കൂട്ടിയ ഈ ചിത്രം സംവിധാനം ചെയ്തത് പ്രശസ്ത മലയാളചലച്ചിത്രസംവിധായകനായ ജി. അരവിന്ദൻ ആണ്.
ഭരത് ഗോപി .
നെടുമുടി വേണു , വി. കെ. ശ്രീരാമൻ , ജലജ എന്നിവരായിരുന്നു ഈ ചിത്രത്തിലെ പ്രധാന അഭിനേതാക്കൾ.
അരവിന്ദൻ തന്നെയാണ് ഈ ചിത്രത്തിന്റെ രചനയും നിർവ്വഹിച്ചിരിക്കുന്നത്.
ജനറൽ പിക്ചേഴ്സിന്റെ ബാനറിൽ കെ. രവീന്ദ്രൻ നായർ ആണ് ഈ ചിത്രം നിർമ്മിച്ചത്.
പുരസ്കാരങ്ങൾ മികച്ച സംവിധായകനുള്ള ദേശീയ ചലച്ചിത്രപുരസ്കാരം മികച്ച മലയാളചലച്ചിത്രത്തിനുള്ള ദേശീയ ചലച്ചിത്രപുരസ്കാരം മികച്ച സംവിധായകനുള്ള കേരളസംസ്ഥാന ചലച്ചിത്രപുരസ്കാരം.
മികച്ച രണ്ടാമത്തെ ചലച്ചിത്രത്തിനുള്ള കേരളസംസ്ഥാന ചലച്ചിത്രപുരസ്കാരം.
അവലംബം ↑ {{ cite web }} : Check date values in: | date= ( help ) ; Italic or bold markup not allowed in: | publisher= ( help ) പുറത്തേക്കുള്ള കണ്ണികൾ തമ്പ് ഇന്റർനെറ്റ് മൂവി ഡാറ്റാബേസിൽ തമ്പ് – മലയാളസംഗീതം.
ഇൻഫോ Revisiting Thampu - The Economic Times
തമ്മനം ഇംഗ്ലീഷ് വിലാസം https://ml.wikipedia.org/wiki/Thammanam ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2013 ഏപ്രിൽ മുതൽ തുടരുന്നു.
എറണാകുളം ജില്ലയിലെ കൊച്ചി നഗരത്തിലുള്ള ഒരു പ്രധാന സ്ഥലമാണു് തമ്മനം .
പാലാരിവട്ടം – വൈറ്റില റോഡിൽ സ്ഥിതിചെയ്യുന്നു.
സെൻറ്റ് ജൂഡ്സ്,എംപിഎം എന്നിവ ഇവിടെ സ്ഥിതി ചെയ്യുന്ന ഹയ്യർ സെക്കൻഡറി സ്കൂളുകളും സെന്റ് റാഫേൽസ് എൽ.പി.സ് ഇവിടെ സ്ഥിതി ചെയ്യുന്ന എൽ.പി സ്കൂളും ആണ്.
വിനോദ തമ്മനം പ്രദേശത്തെ ഒരു പ്രധാനപ്പെട്ട സാംസ്ക്കാരിക വായനശാലയാണ്‌.
{{Geographic location title = കൊച്ചിയുടെ പ്രാന്തപ്രദേശങ്ങൾ Northwest = കലൂർ North     = പാലാരിവട്ടം Northeast = വഴക്കാല West      = കതൃക്കടവ് Centre    = തമ്മനം East      = വെണ്ണല Southwest = കടവന്ത്ര South     = വൈറ്റില Southeast = എരൂർ അവലംബം
തമ്മാസാറ്റ് സർവ്വകലാശാല
തമ്മാസാറ്റ് സർവ്വകലാശാല ( Thai : มหาวิทยาลัยธรรมศาสตร์ , rtgs : Mahawitthayalai Thammasat , pronounced [tʰām.mā.sàːt] ) (TU) ( Thai : มธ. ), തായ്ലന്റിലെ ഒരു പൊതു ഗവേഷണ സർവ്വകലാശാലയാണ്.
ഇതിന്റെ വിവിധ കാമ്പസുകൾ ബാങ്കോക്ക് പഴയ നഗരത്തിന്റെ ഹൃദയഭാഗത്ത് ഗ്രാന്റ് പാലസിനു സമീപമുള്ള താ ഫ്രാ ചാൻ (രത്തനകോസിൻ എന്നും അറിയപ്പെടുന്നു), ബാങ്കോക്കിന് 42 കിലോമീറ്റർ വടക്കായുള്ള രങ്സിറ്റ് , കിഴക്കൻ കടൽത്തീരത്തെ ഒരു പ്രശസ്ത കടലോര ജില്ലയായ പട്ടായ , ചിയാംഗ് മായിക്കു സമീപത്തുള്ള ലമ്പാങ് പ്രവിശ്യ എന്നിവിടങ്ങളിലായി സ്ഥിതിചെയ്യുന്നു.
തായ് സമൂഹത്തിന്റെയും രാജ്യത്തിന്റെയും വികസനത്തിനും പുരോഗതിക്കും ഒട്ടേറെ സംഭാവനകൾ ചെയ്ത ഏകദേശം 300,000 ലധികം ബിരുദ, ബിരുദനന്തരവിദ്യാർത്ഥികളാണ് ഇവിടെനിന്നു പഠനം നടത്തിയത്.
സർവകലാശാലയിലെ പൂർവ്വ വിദ്യാർത്ഥികളിൽ നിരവധി രാജകുടുംബാംഗങ്ങൾ, പ്രധാനമന്ത്രിമാർ, സർക്കാർ ഉദ്യോഗസ്ഥന്മാർ, കോർപ്പറേറ്റ് തലവന്മാർ, കലാകാരന്മാർ തുടങ്ങിയവർ ഉൾപ്പെടുന്നു.
ഇപ്പോൾ തമ്മാസാറ്റ് സർവ്വകലാശാലയിലെ 23 ഫാക്കൽറ്റികൾ, കോളേജുകൾ, ഇൻസ്റ്റിറ്റ്യൂട്ടുകൾ എന്നിവയിലായി ഏകദേസം 30,000 വിദ്യാർത്ഥികൾ (25,000 അണ്ടർ ഗ്രാജ്വേറ്റുകൾ) പ്രവേശനം നേടിയിട്ടുണ്ട്.
തായ്ലാന്റിലെ രണ്ടാമത്തെ ഏറ്റവും പഴക്കമുള്ള ഉന്നത പഠനകേന്ദ്രമാണ് താമ്മാസാത്ത് സർവ്വകലാശാല.
1934 ജൂൺ 27 ന് തായ്ലൻഡിലെ ദേശീയ സർവ്വകലാശാലയായി ഔദ്യോഗികമായി രൂപീകരിക്കപ്പെട്ട ഈ സർവ്വകലാശാലയ്ക്ക് അതിന്റെ സ്ഥാപകനായ പ്രിഡി ബനോമ്യോങ് , ദ യൂണിവേഴ്സിറ്റി ഓഫ് മോറൽ ആന്റ് പൊളിറ്റിക്കൽ സയൻസ് ( Thai : มหาวิทยาลัยวิชาธรรมศาสตร์และการเมือง ; rtgs : Mahawitthayalai Wicha Thammasat Lae Kanmueang ) എന്ന പേരാണു ആദ്യം നൽകിയിരുന്നത്.
ഈ പേര് തായ്ലാന്റിന്റെ രാഷ്ട്രീയ പ്രതിബദ്ധത പ്രതിഫലിപ്പിക്കുന്നതായിരുന്നു.
ആദ്യ അദ്ധ്യയന വർഷത്തിൽ നിയമം , രാഷ്ട്രീയം എന്നീ വിഷയങ്ങളിൽ 7,094 വിദ്യാർത്ഥികൾ പ്രവേശനം നേടിയ ഇത് ഒരു ഓപ്പൺ യൂണിവേഴ്സിറ്റിയായാണ് പ്രവർത്തനം ആരംഭിച്ചത്.
1952 ൽ സർവകലാശാലയുടെ ഇന്നത്തെ ചുരുക്കപ്പേര് സൈനിക ഭരണകൂടത്തിലെ ഫീൽഡ് മാർഷൽ പ്ലെയ്ക് ഫിബൻസോങ്ഘ്രാമാണ് നൽകിയത്.
അദ്ദേഹം സർവ്വകലാശാലയുടെ ആദ്യ റെക്ടറായിരുന്നു.
തായ് രാഷ്ട്രീയ നേതാക്കളിൽ ഭൂരിപക്ഷവും ഇവിടുത്തെ പൂർവ്വവിദ്യാർത്ഥികളായിരുന്നതിനാൽ തമ്മാസാറ്റ് യൂണിവേഴ്സിറ്റി തായ്ലന്റിന്റെ രാഷ്ട്രീയത്തിൽ എല്ലായ്പ്പോഴും സജീവമായി ഇടപെട്ടിട്ടുണ്ട്.
1960 ൽ സർവ്വകലാശാല അതിന്റെ ഫ്രീ-എൻട്രി പോളിസി അവസാനിപ്പിക്കുകയും തായ്ലൻഡിൽ ആദ്യമായി എൻട്രൻസ് പരീക്ഷ പ്രവേശനം നിർബന്ധമാക്കിയ തായ്ലാന്റിലെ ആദ്യ സർവ്വകലാശാലയായി മാറുകയും ചെയ്തു.
നാലു കാമ്പസുകളിലായി 23 വിവിധ ഫാക്കൽറ്റികളിലും കോളേജുകളിലും ഏകദേശം 240 ലധികം പഠന പരിപാടികൾ തമ്മാസാറ്റ് സർവ്വകലാശാല വാഗ്ദാനം ചെയ്യുന്നു.
തമ്മാസാറ്റ് സർവ്വകലാശാല അതിന്റെ സ്ഥാപന കാലത്തെ നിയമവും രാഷ്ട്രീയവും പഠിപ്പിച്ചിരുന്ന ഒരു ഓപ്പൺ സർവകലാശാലയെന്ന നിലയിൽനിന്ന് 80 വർഷങ്ങൾക്കിപ്പുറം അക്കാദമിക് ബിരുദത്തിന്റെ എല്ലാ തലങ്ങളിലുമുള്ള മേഖലകളിൽ പരിശീലനവും ബിരുദങ്ങളും നൽകുന്ന ഒരു അന്തർദേശീയ യൂണിവേഴ്സിറ്റിയായുള്ള വളർച്ച അത്ഭുതാവഹമായിരുന്നു.
ഇവിടെനിന്ന് ഏകദശം 300,000 ലധികം ബിരുദ, ബിരുദാനന്തര വിദ്യാർത്ഥികൾ പഠിച്ചിറങ്ങിയിരുന്നു.
സർവ്വകലാശാലയിലെ പൂർവ വിദ്യാർത്ഥികളിൽ തായ്ലൻഡിന്റെ ഭൂരിഭാഗം  പ്രധാനമന്ത്രിമാർ, രാഷ്ട്രീയക്കാർ, സർക്കാരിലെ ഉന്നതർ, ബാങ്ക് ഓഫ് തായ്ലൻ് ഗവർണർമാർ, ന്യായാധിപന്മാർ, നഗരത്തിലെ പല ഗവർണർമാരും എന്നിവരും ഉൾപ്പെടുന്നു.
യൂണിവേഴ്സിറ്റിയിലെ ആദ്യത്തെ കാമ്പസായിരുന്ന ഫ്രാ ചാൻ കാമ്പസ് ബാങ്കോക്കിലെ ഫ്രാ നഖോണിലാണു സ്ഥിതിചെയ്യുന്നത്.
നിരവധി വിനോദസഞ്ചാരകേന്ദ്രങ്ങളുമായി സമ്പർക്കമുള്ള സ്ഥലത്താണ് ഈ കാമ്പസ് സ്ഥിതി ചെയ്യുന്നത്.
അതുപോലെതന്നെ 1973 ഒക്ടോബർ 14 ലെ വിപ്ലവത്തിന്റേയും 1976 ഒക്ടോബർ 6 ൽ നടന്ന കൂട്ടക്കൊലയുടേയും സൈറ്റ് ഇതായിരുന്നു.
അവലംബം പുറംകണ്ണികൾ Thammasat University എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Thammasat University Archived 2008-09-16 at the Wayback Machine .
Thammasat University at Curlie
പാദുവായിലെ മാർസിലിയസ് ഇംഗ്ലീഷ് വിലാസം https://ml.wikipedia.org/wiki/Marsilius_of_Padua
പതിനാലാം നുറ്റാണ്ടിലെ ഒരു ഇറ്റാലിയൻ പണ്ഡിതനും രാഷ്ട്രമീമാംസകനും ആയിരുന്നു പാദുവായിലെ മാർസിലിയസ് (1275 – 1342).
വൈദ്യവിദ്യയിൽ പരിശീലനം നേടിയശേഷം പല തൊഴിലുകളും ചെയ്തു ജീവിച്ച അദ്ദേഹം, ഒടുവിൽ യൂറോപ്യൻ രാജനീതിയേയും രാഷ്ട്രീയചിന്തയേയും നിർണ്ണായകമായി സ്വാധീനിച്ച വ്യക്തികളിൽ ഒരാളായിത്തീർന്നു.
പൗരോഹിത്യത്തിന്റെ അവകാശവാദങ്ങൾക്കെതിരെ രാഷ്ട്രാധികാരത്തെ പിന്തുണയ്ക്കുന്ന "സമാധാനപാലകൻ" (ഡിഫെൻസർ പാസിസ് - Defensor Pacis) എന്ന രചനയുടെ പേരിലാണ് മാർസിലിയസ് പ്രധാനമായും അറിയപ്പെടുന്നത്.
22-ആം യോഹന്നാൻ മാർപ്പാപ്പയും ബവേറിയായിലെ ലൂയിസ് രാജാവും തമ്മിലുള്ള അധികാരത്തർക്കത്തിന്റെ പശ്ചാത്തലത്തിൽ എഴുതപ്പെട്ട ഈ കൃതിയെ, മദ്ധ്യയുഗങ്ങളുടെ അവസാനഘട്ടത്തിൽ രാജനീതിയെ സംബന്ധിച്ച് എഴുതപ്പെട്ടവയിൽ ഏറ്റവും വിപ്ലവകരമായ രചനയായി ഗണിക്കുന്നവരുണ്ട്.
രാഷ്ട്രാധികാരത്തെ സംബന്ധിച്ച ആധുനികസങ്കല്പങ്ങളുടെ വികാസത്തിൽ ഈ കൃതി നിർണ്ണായകമായി.
പ്രൊട്ടസ്റ്റന്റ് നവീകരണത്തിന്റെ പൂർവഗാമി, മാക്കിയവെല്ലിയൻ രാഷ്ട്രസങ്കല്പത്തിന്റേയും ആധുനിക ജനാധിപത്യത്തിന്റെയും പിതൃസ്ഥാനി എന്നൊക്കെ മാർസിലിയസ് വിശേഷിക്കപ്പെടാറുണ്ട്.
ഇറ്റലിയിൽ പാദുവയിലെ ഒരു നോട്ടറിയുടെ മകനായിരുന്നു മാർസിലിയസ്.
യുവപ്രായത്തിൽ കുറേക്കാലം വിശുദ്ധറോമാസാമ്രാട്ടിന്റെ സൈന്യത്തിൽ സേവനമനുഷ്ഠിച്ച അദ്ദേഹം, തുടർന്ന് എഴുത്തുകാരനും രാഷ്ട്രതന്ത്രജ്ഞനുമായിരുന്ന ആൽബർട്ടോ മുസാറ്റോയുടെ ഉപദേശമനുസരിച്ച് പാദുവാ സർവകലാശാലയിൽ വൈദ്യവിദ്യാർത്ഥിയായി.
വൈദ്യപഠനം പൂർത്തിയാക്കാനായി പാരിസിലെത്തിയ മാർസിലിയസ്, 1312 മുതൽ കുറേക്കാലത്തേക്ക് പാരിസ് സർവകലാശാലയിൽ അദ്ധ്യാപകവൃത്തിയിൽ ഏർപ്പെട്ടു.
എന്നാൽ താമസിയാതെ യോഹാന്നാൻ 22-ആമൻ മാർപ്പാപ്പാ പാദുവായിലെ സഭാധികാരികളിൽ ഒരാളായി നിയമിച്ചതിനെ തുടർന്ന് സ്വനഗരത്തിൽ മടങ്ങിയെത്തിയ മാർസിലിയസ്, ദൈവശാസ്ത്രം പഠിക്കാൻ തുടങ്ങി.
ഇക്കാലത്ത് യോഹന്നാൻ 23-ആമൻ മാർപ്പാപ്പയുമായുള്ള തന്റെ അധികാരമത്സരത്തിൽ സഖ്യകക്ഷികളെ അന്വേഷിക്കുകയായിരുന്ന ബവേറിയായിലെ ലൂയീസ് ചക്രവർത്തിയെ സഹായിക്കാൻ അദ്ദേഹം തയ്യാറായി.
തന്റെ സുഹൃത്ത് ജോണ്ടനിലെ ജോണിന്റെ ചെറിയ സഹായത്തോടെ മാർസിലിയസ് ഇക്കാലത്തു രചിച്ചതാണ്, മദ്ധ്യയുഗത്തിലെ ഏറ്റവും ശ്രദ്ധേയമായ രാഷ്ട്രമീമാസാ നിബന്ധമായ "വിശ്വാസസംരക്ഷകൻ'(ഡിഫെൻസർ പാസിസ്).
സഭ ഈ കൃതിയെ നിരോധിക്കും എന്നുറപ്പായിരുന്നതിനാൽ, മാർസിലിയസും സുഹൃത്ത് ജോണ്ടണിലെ ജോണും ഇറ്റലി വിട്ട്, ജർമ്മനിയിൽ , ബവേറിയയിലെ ന്യൂറെംബർഗ്ഗിലെത്തി ലൂയീസ് ചക്രവർത്തിയുടെ സംരക്ഷണം തേടി.
രാഷ്ട്രവും സഭയും തമ്മിൽ നിരന്തരം നടക്കുന്ന കലഹങ്ങൾ യൂറോപ്പിന്റെ സമാധാനത്തെ ഭംഗപ്പെടുത്തുന്നുവെന്നും, സഭയേയും അതിന്റെ വസ്തുവകകളേയും പൗരോഹിത്യത്തേയും, രാഷ്ട്രത്തിലെ മറ്റു ഘടകങ്ങളെപ്പോലെ രാഷ്ട്രീയാധികാരത്തിന്റെ നിയന്ത്രണത്തിൽ കൊണ്ടുവന്നാലേ സമാധാനം പുനഃസ്ഥാപിക്കാനാവൂ എന്നും വിശ്വസസംരക്ഷകനിൽ മാർസിലിയസ് വാദിച്ചു.
സഭ സമ്പത്തു കൈവശം വയ്ക്കുന്നതു തെറ്റാണെന്നും വേദപുസ്തകം അതിനെ പിന്തുണക്കുന്നില്ലെന്നുമായിരുന്നു അദ്ദേഹത്തിന്റെ അഭിപ്രായം.
സഭ വിശ്വാസികളുടെ കൂട്ടായ്മയാണെന്നും സഭാനേതൃത്വത്തിന്റെ അധികാരം വിശ്വാസികളിൽ നിന്നു ലഭിക്കുന്നതാകയാൽ, നേതൃത്വം വിശ്വാസികളോട് ഉത്തരവാദിത്തപ്പെട്ടിരിക്കുന്നുവെന്നും വാദിച്ച മാർസിലിയസ്, മാർപ്പാപ്പായുടെ അധികാരത്തെ ചോദ്യം ചെയ്തു.
റോമിലെ മെത്രാനായ മാർപ്പാപ്പായുടെ പ്രത്യേകാധികാരം ക്രിസ്തുശിഷ്യൻ പത്രോസിൽ നിന്നു സിദ്ധിക്കുന്നതാണെന്ന വാദം ചരിത്രദൃഷ്ട്യാ അബദ്ധമാണെന്നു വാദിച്ച അദ്ദേഹം, ആദിമ നൂറ്റാണ്ടുകളിൽ അവർ അത്തരം അധികാരം അവകാശപ്പെട്ടിരുന്നില്ലെന്നതിനു തെളിവായി, ആദ്യകാല സൂനഹദോസുകളിൽ അദ്ധ്യക്ഷപദവി വഹിച്ചത് മാർപ്പാപ്പ അല്ല, ചക്രവർത്തി ആയിരുന്നെന്നു ചൂണ്ടിക്കാട്ടി.
എല്ലാത്തരം ലൗകികകാര്യങ്ങളിലും, മാർപ്പാപ്പ ഉൾപ്പെടെയുള്ള പൗരോഹിത്യം, രാഷ്ട്രീയാധികാരത്തിനു കീഴ്പ്പെട്ടിരിക്കണം എന്ന നിഗമനത്തിലാണ്, മാർസിലിയസ് ഒടുവിൽ എത്തിചേർന്നത്.
പൗരോഹിത്യത്തിന് സമൂഹത്തിലുള്ള പങ്കിനെക്കുറിച്ച് മാർസിലിയസ് സ്വീകരിച്ച നിലപാട്, പതിനാലാം നൂറ്റാണ്ടിന്റെ ആദ്യപകുതിയിൽ തീർത്തും വിപ്ലവകരമായ ഒന്നായിരുന്നു.
ഇത് അദ്ദേഹത്തിന് സഭാനേതൃത്വത്തിന്റെ തീവ്രശത്രുത നേടിക്കൊടുത്തു.
എങ്കിലും ചക്രവർത്തിയുടെ പിന്തുണ മാർസിലിയസിന് താങ്ങായിരുന്നു.
എന്നാൽ താമസിയാതെ ലൂയീസ് മാർപ്പാപ്പയുമായി രഞ്ജിപ്പിലായതോടെ മാർസിലിയസിന്റെ നില പരുങ്ങലിലായി.
1336-ൽ അദ്ദേഹത്തെ വേദവിരുദ്ധനായി മുദ്രകുത്തി പുറംതള്ളാൻ ലൂയീസ് നിർബ്ബന്ധിതനായി.
ഇരുപക്ഷത്തും പിന്തുണ ഇല്ലാതായ അദ്ദേഹം 1342-ൽ അന്തരിച്ചു.
അവലംബം ↑ പാദുവായിലെ മാർസിലിയസ്, ബ്രിട്ടാണിക്കാ വിജ്ഞാനകോശത്തിലെ ലേഖനം ↑ പാദുവായിലെ മാർസിലിയസ്, കത്തോലിക്കാ വിജ്ഞാനകോശത്തിലെ ലേഖനം 1 2 വിൽ ഡുറാന്റ് , ദ റിഫർമേഷൻ, സംസ്കാരത്തിന്റെ കഥ , ആറാം ഭാഗം (പുറങ്ങൾ 252-54)
പാനമ ഇംഗ്ലീഷ് വിലാസം https://ml.wikipedia.org/wiki/Panama
പനാമ (ഔദ്യോഗികമായി റിപ്പബ്ലിക് ഓഫ് പനാമ ) മദ്ധ്യ അമേരിക്കയിലെ ഏറ്റവും തെക്ക് ഭാഗത്തുള്ള രാജ്യമാണ്.
വടക്ക്-തെക്ക് അമേരിക്കകളേ തമ്മിൽ ബന്ധിപ്പിക്കുന്നത് ഈ രാജ്യമാണ്.
വടക്ക്-പടിഞ്ഞാറ് കോസ്റ്റ റീക്ക , തെക്ക്-കിഴക്ക് കൊളംബിയ , വടക്ക് കരീബിയൻ കടൽ ,  തെക്ക് ശാന്തസമുദ്രം എന്നിവയുമായി അതിർത്തി പങ്കിടുന്നു.
ഒരു അന്താരാഷ്ട്ര വാണിജ്യ കേന്ദ്രമാണീ രാജ്യം.
ഗ്വാട്ടിമാലക്കും കോസ്റ്റ റീക്കക്കും പിന്നിലായി മദ്ധ്യ അമേരിക്കയിലെ ഏറ്റവും വലിയ മൂന്നാമത്തെ സമ്പദ് വ്യവസ്ഥയാണ് പനാമ.
മദ്ധ്യമമേരിക്കയിൽ വിഭവ ഉപഭോഗത്തിൽ ഒന്നാമതുള്ള രാജ്യവും പനാമയാണ്.
പനാമ സിറ്റിയാണ് തലസ്ഥാനം.
ജൂലൈ 2008 വരെയുള്ള കണക്കുകളനുസരിച്ച് ഏകദേശം 3,309,679 ആണ് ജനസംഖ്യ.
പനാമ സിറ്റി
പനാമയുടെ തലസ്ഥാന നഗരമാണ് പനാമ സിറ്റി .
പനാമ കനാലിന്റെ പസഫിക് സമുദ്ര പ്രവേശന കവാടത്തിനരികിൽ സ്ഥിതിചെയ്യുന്ന ഈ നഗരമാണ് പനാമയുടെ രാഷ്ട്രീയ, സാമ്പത്തിക, സാംസ്കാരിക ഹൃദയം.
മദ്ധ്യ അമേരിക്കയിലെ ഏറ്റവും പ്രധാനപ്പെട്ട സാമ്പത്തിക കേന്ദ്രങ്ങളിലൊന്നും പനാമ സിറ്റിയാണ്.
ലാറ്റിനമേരിക്കയിലെ ഏറ്റവും ഉയരമുള്ള 10 കെട്ടിടങ്ങളിൽ എട്ടും പനാമ സിറ്റിയിലാണ്.
1519 ഓഗസ്റ്റ് 15 ന് സ്പാനിഷ് ഗവർണവറായ പെദ്രോ അറിയാസ് ഡി ആവില (ദാവില എന്നും അറിയപ്പെയുന്നു)യാണ് നഗരം സ്ഥാപിച്ചത്.
സ്പാനിഷ് അധിനിവേശ കാലത്ത് സ്പാനിഷ് കോളനിയായ പെറുവിൽ നിന്ന് സ്വർണവും വെള്ളിയും സ്പെയിനിലേക്ക് കടത്തിക്കൊണ്ടു പോകാനുള്ള തുറമുഖമായിരുന്നു ഇവിടം.
പഴയ പനാമ അഥവാ പനാമ ലാ വിയേഹ എന്ന ആ പഴയ നഗരത്തിന്റെ അവശിഷ്ടങ്ങൾ ഇന്ന് ടൂറിസ്റ്റ് കേന്ദ്രമാണ്.
യുനെസ്‌കോ 1997 ൽ ഇവിടം ലോകപൈതൃകമായി പ്രഖ്യാപിച്ചു.
ഗ്രറ്റർ പനാമസിറ്റി മെട്രോപ്പൊളിറ്റൻ ഏരിയയിലുള്ള ബൽബോവ ഷിപ്പിങ് വ്യവസായത്തിന്റെ കേന്ദ്രമാണ്.
മധ്യ അമേരിക്കയിലെ ഏറ്റവും തിരക്കേറിയ വിമാനത്താവളമായ തൊക്കുമെൻ ഇന്റർനാഷണൽ എയർപോർട്ട് നഗരത്തിൽ സ്ഥിതി ചെയ്യുന്നു.
പനാമയുടെ ദേശീയ വിമാനസർവീസായ കോപ എയർലൈൻസിന്റെ ആസ്ഥാനം തൊക്കുമെനിലാണ്.
യൂണിവേഴ്‌സിറ്റി ഒഫ് പനാമ, ലാറ്റിന യൂണിവേഴ്‌സിറ്റി അമേരിക്കയിലെ ഫ്ളോറിഡ സ്റ്റേറ്റ് യൂണിവേഴ്‌സിറ്റിയുടെ ഔട്ട്‌ലെറ്റ് ക്യാമ്പസ് എന്നിവയാണ് നഗരത്തിലെ പ്രധാന ഉന്നതവിദ്യാഭാസകേന്ദ്രങ്ങൾ.
തിയട്രോ നാസിയോണൽ എന്ന ദേശീയ നാടകശാല, ഇന്റർ ഒഷ്യാനിക് കനാൽ മ്യൂസിയം , പ്രസിഡണ്ടിന്റെ ഔദ്യോഗിക വസതിയായ ഹെറോൺസ് പാലസ് , പ്ലാസാ കത്തീഡ്രൽ തുടങ്ങിയവയാണ് പ്രധാന ടൂറിസ്റ്റ് ആകർഷണകേന്ദ്രങ്ങൾ, പനാമകനാലിനു കുറുകെയുള്ള ബ്രിഡ്ജ് ഒഫ് അമേരിക്കാസ് എന്ന പാലം പ്രസിദ്ധമാണ്.
തന്ത്രപരമായ പ്രധാന്യമുള്ള കരയിടുക്ക് ആയതുകൊണ്ടുതന്നെ പനാമയുടെ സമ്പദ്ഘടന സേവനമേഖലയിലധിഷ്ഠിതമാണ്.
ബാങ്കിങ്ങ്, വാണിജ്യം, ടൂറിസം എന്നിവയാണ് പ്രധാന സേവനമേഖലകൾ.
മൊത്ത ആഭ്യന്തര ഉത്പാദനത്തിന്റെ 80 ശതമാനവും സേവനമേഖലയിൽ നിന്നാണ്.
പനാമ കനാലും സൈനികത്താവളങ്ങളും യു.എസ്സിൽനിന്നും 2000 മുതൽ സ്വന്തമായതോടെ പുതിയ നിർമ്മാണപദ്ധതികൾ നടപ്പായി വരുന്നു.
വമ്പൻ കപ്പലുകൾക്കു കടന്നുപോകാൻ സഹായിക്കുന്ന മൂന്നാമത്തെ ലോക്ക് കനാൽ നിർമ്മിക്കാനുള്ള പദ്ധതിക്ക് 2006 ഒക്ടോബർ 22 ന് ജനങ്ങൾ ഹിതപരിശോധനയിലൂടെ അംഗീകാരം നല്കി.
525 കോടി യു.എസ്. ഡോളറാണ് ഇതിന്റെ നിർമ്മാണത്തിനു പ്രതീക്ഷിക്കുന്നത്.
2006 ൽ പനാമിയൻ സമ്പദ്ഘടന 8% വളർച്ചാനിരക്കാണ് രേഖപ്പെടുത്തിയത്.
ഔദ്യോഗിക നാണയം ബൽബോവയാണെങ്കിലും യു.എസ്. ഡോളറിനാണ് മേധാവിത്വം.
പശ്ചിമാർധഗോളത്തിലെ ഏറ്റവും വലിയ സ്വതന്ത്രവ്യാപാരമേഖല പനാമയിലെ കൊളോണിലാണ്.
2006-ൽ രേഖപ്പെടുത്തിയ പണപ്പെരുപ്പം 2% ആണ്.
40% ജനങ്ങളും ദാരിദ്രരേഖയ്ക്കു താഴെയാണ്.
അവലംബം 1 2 3 4 ↑ ↑
പാദ്രെ പിയോ ഇംഗ്ലീഷ് വിലാസം https://ml.wikipedia.org/wiki/Padre_Pio
റോമൻ കത്തോലിക്കാ സഭയിലെ ഒരു മിസ്റ്റിക്കും ദാർശനികനും പുരോഹിതനുമായിരുന്നു വിശുദ്ധ പാദ്രെ പിയോ .
പഞ്ചക്ഷതധാരി എന്ന നിലയിലായിരുന്നു ജീവിച്ചിരുന്നപ്പോൾ പാദ്രെ പിയോ ഏറെ പ്രശസ്തനായിരുന്നത്.
പ്രാരംഭ ജീവിതം
1887 മേയ് 25നു ഇറ്റലിയിലെ ബെനവേന്തോ എന്ന ചെറുപട്ടണത്തിൽ ജനിച്ചു.
ഗേസിയോ മാരിയോ ഫോർജിയോനും മരിയ ഗീസെപ്പയുമാണ് മാതാപിതാക്കൾ.
വീടിനടുത്തുള്ള സാൻറ അന്നാ ചാപ്പലിൽ ആയിരുന്നു, പിയോയുടെ മാമോദീസ .
അതേ ചാപ്പലിൽ പിൽക്കാലത്ത് പിയോ അൾത്താര ബാലനായും സേവനമനുഷ്ഠിച്ചു.
ഫ്രാൻസിസ്കോ എന്നായിരുന്നു പിയോയുടെ മാമോദീസാനാമം.
ഒരു സഹോദരനും മിഷേൽ, ഫെലിസിറ്റ, പെല്ലഗ്രിന ഗ്രേഷ്യ എന്നീ മൂന്നു സഹോദരിമാരുമാണ് പിയോയ്ക്കുണ്ടായിരുന്നത്.
1905ൽ പൌലോ ഷിനോസി മെത്രാപ്പോലീത്തയിൽ നിന്നാണ് പാദ്രെ പിയോ വൈദികാഭിഷേകം സ്വീകരിച്ചത്.
പഞ്ചക്ഷതധാരി
പഞ്ചക്ഷതങ്ങൾ അവലംബങ്ങൾ പുറത്തേക്കുള്ള കണ്ണികൾ Padre Pio എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പാനകം ഇംഗ്ലീഷ് വിലാസം https://ml.wikipedia.org/wiki/Panakam ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
പാനകം ഒരു മധുരപാനീയമാണ്.
സാധാരണ ഹൈന്ദവ ക്ഷേത്രങ്ങളിൽ നിവേദ്യമായും ദാഹശമനിയായും ഉപയോഗിച്ചു വരുന്നു.
ഇതുണ്ടാക്കാൻ വളരെ എളുപ്പമാണ്.
ദേശവ്യതാസമനുസരിച്ച് ചേരുവകൾക്ക് മാറ്റമുണ്ട്.
എന്നാലും താഴെ കൊടുത്തിരിക്കുന്ന ചേരുവകൾ പൊതുവായി കാണുന്നവയാണ്.
ചേരുവകൾ ശർക്കര ചുക്ക് ( ജീരകവും ചേർക്കാറുണ്ട്) കുരുമുളക് ചെറുനാരങ്ങ തയ്യാറാക്കുന്ന വിധം
ആദ്യമായി ശർക്കര വെള്ളം കൂട്ടിചേർത്ത് നന്നായി തിളപ്പിക്കുക.
(ചിലയിടത്ത് പതിവില്ല).
വാങ്ങി വെച്ചതിനു ശേഷം ചുക്ക് , കുരുമുളക് എന്നിവ മേമ്പൊടിയായി ചേർക്കുക.
എരിവ് ഇവ ചേർക്കുന്നതിന് അനുസരിച്ചിരിക്കും.
പൂർണ്ണമായും തണുക്കുന്നതിന് മുമ്പ് ചെറുനാരങ്ങ പിഴിഞ്ഞൊഴിക്കുക .
പാനകം തയ്യാർ.
പുറം കണ്ണികൾ അയ്യപ്പ.
നെറ്റ് Archived 2012-01-09 at the Wayback Machine .
ഏഷ്യാനെറ്റ്‌ ന്യൂസ്‌ Archived 2016-03-05 at the Wayback Machine .
പാനജാർവി ദേശീയോദ്യാനം
പാനജാർവി ദേശീയോദ്യാനം വടക്കുപടിഞ്ഞാറൻ റഷ്യയിലെ , വടക്കുപടിഞ്ഞാറൻ റിപ്പബ്ളിക് ഓഫ് കരേലിയയിലെ ലൂഖ്‍സ്‍കി ജില്ലയിൽ സ്ഥിതിചെയ്യുന്ന ഒരു ദേശീയോദ്യാനമാണ്.
1992 ലാണ് ഈ ദേശീയോദ്യാനം രൂപീകരിക്കപ്പെട്ടത്.
പാനസോണിക് ഇംഗ്ലീഷ് വിലാസം https://ml.wikipedia.org/wiki/Panasonic
പാനസോണിക് കോർപ്പറേഷൻ ( മത്സുഷിറ്റ ഇലക്ട്രിക് ഇൻഡസ്ട്രിയൽ കമ്പനി, ലിമിറ്റഡ് എന്ന് നേരത്തെ അറിയപ്പെട്ടിരുന്നു) ഒരു ജാപ്പനീസ് ബഹുരാഷ്ട്ര ഇലക്ട്രോണിക്സ് കോർപ്പറേറ്റ് കമ്പനിയാണ്.
ഒസാക്കയിലെ കഡോമയാണ് ഇതിന്റെ ആസ്ഥാനം.
1918 ൽ ലൈറ്റ് ബൾബ് സോക്കറ്റ് നിർമ്മാതാവായിരുന്ന കൊനോസുക് മത്സുഷിറ്റയാണ് ഇത് സ്ഥാപിച്ചത്.
കോർപ്പറേറ്റ് നാമം
1935 മുതൽ 2008 ഒക്ടോബർ 1 വരെ കമ്പനിയുടെ കോർപ്പറേറ്റ് നാമം "മാത്സുഷിത ഇലക്ട്രിക് ഇൻഡസ്ട്രിയൽ" എന്നായിരുന്നു.
കമ്പനിയുടെ ആഗോള ബ്രാൻഡ് നാമമായ "പാനസോണിക്" എന്നതുമായി പൊരുത്തപ്പെടുന്നതിന് 2008 ഒക്ടോബർ 1 മുതൽ പ്രാബല്യത്തിൽ വരുന്ന രീതിയിൽ അതിന്റെ പേര് "പാനസോണിക് കോർപ്പറേഷൻ" എന്ന് മാറ്റുമെന്ന് 2008 ജനുവരി 10 ന് കമ്പനി പ്രഖ്യാപിച്ചു.
മാറ്റ്സുഷിത കുടുംബവുമായി കൂടിയാലോചിച്ച ശേഷം 2008 ജൂൺ 26 ന് നടന്ന ഓഹരി ഉടമകളുടെ യോഗത്തിൽ കമ്പനിയുടെ പേര് മാറ്റം അംഗീകരിക്കപ്പെട്ടു.
ബ്രാൻഡ് നാമങ്ങൾ
പാനസോണിക് കോർപ്പറേഷൻ ലോകമെമ്പാടുമുള്ള അതിന്റെ എല്ലാ ഉൽപ്പന്നങ്ങളും സേവനങ്ങളും പാനസോണിക് ബ്രാൻഡിന് കീഴിൽ വിൽപ്പന നടത്തുകയും 2012 ആദ്യ പാദത്തിൽ സാൻയോ ബ്രാൻഡ് ഘട്ടംഘട്ടമായി ഒഴിവാക്കുകയും ചെയ്തു.
കമ്പനി അതിൻറെ ചരിത്രത്തിൽ മറ്റ് നിരവധി ബ്രാൻഡ് നാമങ്ങളിൽ ഉൽപ്പന്നങ്ങൾ വിറ്റഴിച്ചിരുന്നു.
1927 ൽ മാത്സുഷിത അവരുടെ ഒരു പുതിയ വിളക്ക് ഉൽ‌പ്പന്നത്തിനായി " നാഷണൽ " എന്ന ബ്രാൻഡ് നാമം സ്വീകരിച്ചു.
1955 ൽ കമ്പനി ജപ്പാന് പുറത്തുള്ള വിപണികൾക്കായി  ആദ്യമായി "പാനസോണിക്" ബ്രാൻഡ് നാമം ഉപയോഗിച്ചുകൊണ്ട്  ഓഡിയോ സ്പീക്കറുകളും വൈദ്യുതദീപങ്ങളും വിപണനം ചെയ്തു.
ഓഡിയോ ഉപകരണങ്ങൾക്കായി 1965 ൽ കമ്പനി "ടെക്നിക്സ്" എന്ന ബ്രാൻഡ് നാമം ഉപയോഗിക്കാൻ തുടങ്ങി.
ഒന്നിലധികം ബ്രാൻഡുകളുടെ ഉപയോഗം ഏതാനും പതിറ്റാണ്ടുകളോളം നീണ്ടുനിന്നു.
ഓഡിയോ, വീഡിയോ എന്നിവയുൾപ്പെടെ മിക്ക മാത്സുഷിത ഉൽപ്പന്നങ്ങളുടെയും പ്രധാന ബ്രാൻഡായിരുന്ന 'നാഷണൽ' എന്ന പേരും പാനസോണിക് എന്ന നാമത്തിന്റെ ലോകവ്യാപക വിജയത്തിന് ശേഷം ഈ പേരും സംയോജിപ്പിച്ച് 1988-ൽ നാഷണൽ പാനസോണിക് ആയിത്തീർന്നു.
2003 മെയ് മാസത്തിൽ കമ്പനി "പാനസോണിക്" അതിന്റെ ആഗോള ബ്രാൻഡായി മാറുമെന്ന് പ്രഖ്യാപിക്കുകയും "പാനസോണിക് ഐഡിയാസ് ഫോർ ലൈഫ്" എന്ന ആഗോള ടാഗ്‌ലൈൻ പുറത്തിറക്കുകയും ചെയ്തു.
കമ്പനി തങ്ങളുടെ ബ്രാൻഡുകളെ "പാനസോണിക്" എന്ന പേരിലേക്ക് ഏകീകരിക്കാൻ തുടങ്ങുകയും 2004 മാർച്ചോടെ ജപ്പാനിലൊഴികെ തങ്ങളുടെ ഉൽപ്പന്നങ്ങൾക്കും ഔട്ട്‌ഡോർ സൈൻബോർഡുകൾക്കുമായി "നാഷണൽ" എന്ന പേരിനെ മാറ്റിസ്ഥാപിക്കുകയും ചെയ്തു.
2008 മാർച്ചിൽ ജപ്പാനിൽ "നാഷണൽ" എന്ന ബ്രാൻഡ് നാമം ഒഴിവാക്കുമെന്ന് പ്രഖ്യാപിച്ച കമ്പനി, 2010 മാർച്ചോടെ ആഗോള ബ്രാൻഡായ "പാനസോണിക്" എന്ന പേരുപയോഗിച്ചുകൊണ്ട് ഈ പേരിനെ മാറ്റുകയും ചെയ്തു.
കമ്പനി തങ്ങളുടെ കാഴ്ചപ്പാടിനെ മികച്ച രീതിയിൽ ചിത്രീകരിക്കുന്നതിനായി 2013 സെപ്റ്റംബറിൽ പതിറ്റാണ്ടുകൾ പഴക്കമുള്ള കമ്പനിയുടെ ടാഗ്‌ലൈനിന്റെ ഒരു പുനരവലോകനമായ "എ ബെറ്റർ ലൈഫ്, എ ബെറ്റർ വേൾഡ്" എന്ന ടാഗ്‍ലൈൻ പ്രഖ്യാപിച്ചു.
വ്യാപാരവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
↑ " Corporate Profile Archived 27 January 2011 at the Wayback Machine . ."
Panasonic Corporation.
Retrieved February 15, 2011.
"Head Office Location 1006, Oaza Kadoma, Kadoma-shi, Osaka 571-8501, Japan" ( PDF Map Archived April 9, 2011, at the Wayback Machine . , GIF Map Archived January 17, 2012, at the Wayback Machine . ( Direct link Archived December 18, 2010, at the Wayback Machine . )) ↑ 松下電器産業株式会社が「パナソニック株式会社」に社名変更 Archived 2014-10-05 at the Wayback Machine .
, Panasonic Corporation.
1 October 2008.
Retrieved 2008-10-03.
(in Japanese) .
↑ ↑ ↑ ↑ ↑ Sanyo name to cease by April 1, 2012, Panasonic tells partners | AV Interactive | Pro AV news, analysis and comment from Europe's leading Audio Visual title | AV Magazine .
AV Interactive (June 6, 2013).
Retrieved 26 July 2013.
പാനായിക്കുളം കേസ്
പാനായിക്കുളം ഹാപ്പി ഓഡിറ്റോറിയത്തിൽ സ്വാതന്ത്ര്യദിനത്തോടനുബന്ധിച്ച് പരസ്യമായി പരിപാടി സംഘടിപ്പിച്ചതുമായി ബന്ധപ്പെട്ട് പോലീസ് എടുത്ത കേസ് ആണ് പാനായിക്കുളം കേസ് എന്ന പേരിൽ അറിയപ്പെടുന്നത്.
പ്രസ്തുത പരിപാടി നടത്തിയത് സിമിക്കാരാണെന്നും സിമി ക്യാമ്പ് നടത്തിയെന്നും ആരോപിച്ചാണ് പോലീസ് കേസെടുത്തത്.16 പേരെ ഇതിൻറെ പേരിൽ അറസ്റ്റ് ചെയ്തിരുന്നു.14 വർഷത്തെ തടവും എൻഐഎ കോടതി ഇവർക്കെതിരെ വിധിച്ചിരുന്നു.2006ൽ അറസ്റ്റ് ചെയ്ത് കുറ്റാരോപിതരെ 12 വർഷത്തിന് ശേഷം 2019 ൽ കേരള ഹൈക്കോടതി വെറുതെ വിട്ടു.
കേരളത്തിൽ രജിസ്റ്റർ‌ ചെയ്ത ആദ്യത്തെ തീവ്രവാദ കേസ് ആയിരുന്നു ഇത്.2010ലാണ് എൻഐഎ കേസ് ഏറ്റെടുത്തത്.
"സ്വാതന്ത്ര്യസമരത്തിൽ മുസ്ലിംകളുടെ പങ്ക്" എന്ന വിഷയത്തിലാണ് 2006 ഓഗസ്റ്റ് 15ന് ഇവിടെ പൊതുപരിപാടി നടത്തിയത്.
അവലംബം ↑ "മാതൃഭൂമി ഓൺലൈൻ-ശേഖരിച്ച തിയ്യതി 12-4-19" ↑ https://www.mediaonetv.in/kerala/2019/04/12/panayikulam-appeal-court-verdict-today ] "മാധ്യമം ഓൺലൈൻ - ശേഖരിച്ച തിയ്യതി 12-4-19" ↑ "Malayalam Indian Express - Online link -dated 12-4-19 ↑ "Malayalam Indian Express - Online link -dated 12-4-19 ↑ "Suprabhatham news paper online"
പാദുവായിലെ അന്തോണീസ് ഇംഗ്ലീഷ് വിലാസം https://ml.wikipedia.org/wiki/Anthony_of_Padua ഫ്രാൻസിസ്കൻ സന്ന്യാസിയും വിശുദ്ധനുമാണ് പാദുവായിലെ വിശുദ്ധ അന്തോണീസ്.
പോർട്ടുഗലിലെ ലിസ്ബൺ പട്ടണത്തിൽ മാർട്ടിൻ-ത്രേസ്യ ദമ്പതികളുടെ പുത്രനായിട്ട് 1195 ആഗസ്റ്റ് 15-ന് ജനിച്ചു .
കുലീന കുടുംബത്തിലെ അംഗമായ അന്തോണിയുടെ പിതാവ് കൊട്ടാരത്തിലെ ഉദ്യോഗസ്ഥനായിരുന്നു.
ഫെർണാണ്ടോ എന്ന പേരിലാണ് അന്തോണി അറിയപ്പെട്ടിരുന്നത്.
അമ്മ നന്നേ ചെറുപ്പത്തിൽത്തന്നെ പരിശുദ്ധാത്മാവിന് അന്തോണിയെ സമർപ്പിച്ചിരുന്നു .
എന്തെങ്കിലും കാര്യത്തിന് ഫെർണാഡോ കരയുമ്പോൾ മാതാവിന്റെ സ്വരൂപം കാണിച്ചാൽ അവൻ കരച്ചിൽ നിർത്തുമായിരുന്നു .
വിശ്വാസത്തിന്റെ ബാലപാഠങ്ങൾ ആ ബാലൻ വേഗം സ്വന്തമാക്കി .
സ്കൂളിൽവച്ച് ചരിത്രവും ശാസ്ത്രവും കൂടാതെ മതവിഷയങ്ങളും ഫെർണാഡോ പഠിച്ചു .
ബുദ്ധിശാലിയായ അവന് നല്ല ഓർമ്മശക്തിയും ഉണ്ടായിരുന്നു.
അൾത്താരബാലനായി ശുശ്രൂഷ ചെയ്തതിനാൽ വിശ്വാസത്തിൽ കൂടുതലായി ആഴപ്പെടാൻ ഫെർണാണ്ടോയ്ക്ക് സാധിച്ചു .
ദൈവവിളിയുടെഭാഗമായി ഫെർണാഡോ അഗസ്റ്റീനിയൻ സന്യാസസഭയിൽ ചേരാൻ ആഗ്രഹിച്ചു .1210-ൽ സെന്റ് വിൻസെന്റ് ആശ്രമത്തിൽ ചേർന്നു .
പിന്നീട് പോർട്ടുഗലിലെ കോയിംബ്ര എന്ന സ്ഥലത്തേക്ക് മാറ്റം കിട്ടി.
രക്തസാക്ഷിയാകാൻ ആഗ്രഹിച്ചുകൊണ്ട് ഫെർണാഡോ ഫ്രാൻസിസ്ക്കൻ സന്യാസസഭയിൽ ചേർന്നു .
പട്ടം സ്വീകരിച്ച് അല്പകാലം കഴിഞ്ഞപ്പോൾ കോയിംബ്രായിൽ അഞ്ചു ഫ്രാൻസിസ്കൻ സന്ന്യാസിമാരുടെ രക്തസാക്ഷിത്വം ഇദ്ദേഹത്തിന്റെ ഹൃദയത്തെ വല്ലാതെ മഥിച്ചു.
രക്തസാക്ഷിയാകണമെന്ന ആഗ്രഹത്തോടുകൂടി ഇദ്ദേഹം 1220-ൽ ഫ്രാൻസിസ്കൻ സമൂഹത്തിൽ ചേർന്നു.
എങ്കിലും വേദശാസ്ത്രപണ്ഡിതൻ എന്ന നിലയിൽ ബൊളോഞ്ഞാ മോണ്ട് വെല്ലിയർ, പാദുവ എന്നീ വിദ്യാപീഠങ്ങളിൽ ഇദ്ദേഹം സേവനം അനുഷ്ഠിക്കുകയാണുണ്ടായത്.
ആ നിലയിൽ ഇറ്റലിയിൽ ഇദ്ദേഹം പ്രസിദ്ധനായിത്തീർന്നു.
വചനപ്രഘോഷണത്തിൽ വളരെ സാമർത്ഥ്യമുള്ള ആളായിരുന്നു അന്തോണീസ് .
വിശുദ്ധ ഫ്രാൻസിസ് അന്തോണിയെ ഇതിനാൽ അഭിനന്ദിച്ചിട്ടുണ്ട് .
വിവിധ ഭാഷകളിൽ അന്തോണി പ്രസംഗങ്ങൾ നടത്തിയിട്ടുണ്ട് .
പാദുവാനഗരത്തിന്റെ നാമത്തോടു ചേർന്നാണ് അന്തോണീസ് അറിയപ്പെടുന്നത് .1230 കാലത്താണ് അന്തോണി പാദുവായിലെത്തുന്നത് .
പാവങ്ങളുടെ പടയാളി എന്നാണ് അദ്ദേഹം അവിടെ അറിയപ്പെടുന്നത് .
കാരണം ദരിദ്രരെ ചൂഷണം ചെയ്യുന്നവരെ അദ്ദേഹം കുറ്റപ്പെടുത്തുകയും സാമ്പത്തികമായ അനീതി നടത്തുന്നവരെ വിമർശിക്കുകയും ചെയ്തിരുന്നു.
മാത്രവുമല്ല ഒത്തിരി അത്ഭുതങ്ങൾ അവിടെ പ്രവർത്തിക്കുകയും ചെയ്തു .